# Изпит по "Основи на програмирането"

## Задача 3. Почивката на Дядо Коледа

Всяка година Дядо Коледа избира различни дестинации за почивка. Тази година той решава да прекара почивните си дни в България. Неговите верни приятели – джуджетата, му предлагат да се настани в един от най-престижните хотели, а именно "Четири сезона". По време на престоя си там, той трябва да избере между следните видове помещения, със следните цени за престой:

* **"room for one person" – 18.00 лв за нощувка**
* "**apartment**" – **25.00 лв за нощувка**
* **"president apartment**" – **35.00 лв за нощувка**

Според броят на дните, в които Дядо Коледа ще остане в хотела (**пример: 11 дни = 10 нощувки**) и видът на помещението, което ще избере, той може да ползва различно намаление. Намаленията спрямо дните и помещението са както следва:

|  |  |  |  |
| --- | --- | --- | --- |
| **вид помещение** | **по-малко от 10 дни** | **между 10 и 15 дни** | **повече от 15 дни** |
| **room for one person** | не ползва намаление | не ползва намаление | не ползва намаление |
| **apartment** | **30%** от крайната цена | **35%** от крайната цена | **50%** от крайната цена |
| **president apartment** | **10%** от крайната цена | **15%** от крайната цена | **20%** от крайната цена |

След престоя си в хотела, оценката на Дядо Коледа за услугите на хотела може да е **позитивна (positive)** или **негативна (negative)**. Ако оценката му е **позитивна**, към цената с вече приспаднатото намаление Дядо Коледа добавя **25%** към нея. Ако оценката му е **негативна** приспада от цената **10%**.

### Вход

Входът се чете от конзолата и се състои от **три реда**:

* **Първи ред** – **дни за престой** – **цяло число** в интервала **[0...365]**
* **Втори ред** – **вид помещение** – "room for one person", "apartment" или "**president** apartment"
* **Трети ред** – **оценка** - "positive" или "negative"

### Изход

На конзолата трябва да се отпечата **един ред**.

* **Цената за престоят му в хотела, форматирана до втория знак след десетичната запетая**

### Примерен вход и изход:

|  |  |  |  |  |  |
| --- | --- | --- | --- | --- | --- |
| **Вход** | **Изход** | **Обяснения** | | | |
| 14  apartment  positive | 264.06 | Брой нощувки: **14 дни = 13 нощувки**  Цена за престоя: **13 по 25.00 = 325** лв  Проверяваме дали има отстъпка: **10 < 14 дни < 15** **=>** **35%**  Цена за престоя с отстъпка: **350 – 35%= 211.25** лв  Оценка**: positive**  Крайна цена на престоя с оценката: **211.25 + 25%= 264.06** лв | | | |
| **Вход** | **Изход** | **Вход** | **Изход** | **Вход** | **Изход** |
| 30  president apartment  negative | 730.80 | 12  room for one person  positive | 247.50 | 2  apartment  positive | 21.88 |